Pionieriai

Pionieriai () – 1922 m. Tarybų Rusijoje Nadeždos Krupskajos skautų pavyzdžiu sukurta 10-15 metų vaikų organizacija. Gyvavo iki TSRS suirimo 1991 m.

Vėliau TSRS pionierių pavyzdžiu kai kuriose valstybėse irgi buvo sukurtos pionierių organizacijos, kurios buvo pionierių judėjimo dalis. Daugiau kaip 10 valstybių jos iki šiol egzistuoja.

TSRS pionieriai 
Pionierių šūkis buvo всегда готов!, o LTSR – visada pasiryžęs! Įprastinė pionierių uniforma buvo balti marškiniai ir tamsios kelnės ar sijonas. Kartais šią aprangą papildydavo pilotė. Pagrindiniai skiriamieji ženklai buvo raudonas trikampis kaklaraištis ir pionieriaus ženkliukas.

TSRS pionieriai turėjo savo laikraštį „Pionierskaja pravda“. LTSR pionierių organizacija leido laikraštį „Lietuvos pionierius“.

Pionieriai, sulaukę 14 metų ar kiek vėliau, privalėjo stoti į komjaunuolius.

Lietuvoje 
Lietuvoje pionierių organizacija susikūrė 1922 m. Tai buvo negausios pionierių grupės, veikusios pusiau legaliomis sąlygomis. Po 1940 m. organizacijos veikla Lietuvoje buvo išplėsta. 1940 m. rugpjūčio 24 d. Kauno sporto halėje įvyko pirmasis pionierių sąskrydis-laužas. Jo metu Lietuvos pionieriai davė iškilmingą pasižadėjimą. Antrojo pasaulinio karo išvakarėse Lietuvos pionierių organizacija jungė apie 43 500 narių.

Literatūra 
 Pionierių palapinės: eilėraščiai / Kostas Kubilinskas, iliustr. Ona Kirnaitė. – Vilnius, 1960. – 94 p.: iliustr.
 Visada pasiryžę: pasakojimai apie Lietuvos pionierių žygdarbius. – Vilnius, 1963. – 208 p.: iliustr.
 Pionierių žaidimai / Marija Statkevičienė. – Kaunas: Šviesa, 1968. – 112 p.: iliustr.
 Pionierių veiklos pedagoginiai ir organizaciniai pagrindai: paskaitos konspektas / Virginija Savickytė. – Šiauliai: ŠPI, 1976. – 59 p.
 Pionierių organizacijos veiklos turinys, formos ir metodai: paskaitų konspektas / Virginija Savickytė. – Vilnius, 1977. – 65 p.
 Pedagoginio vadovavimo pionieriams metodikos klausimai: mokymo priemonė / Silvija Raslanienė. – Vilnius, 1978. – 52 p.: schem.
 Mokyklos komjaunimo organizacija ir pionierių draugovė: metodiniai nurodymai. – Vilnius: Respublikiniai pionierių rūmai, 1978. – 35 p.: schem.
 Pionierių organizacijos veikla / Virginija Savickytė. – Kaunas: Šviesa, 1980. – 166 p.
 Pionieriui aktyvistui: metodiniai nurodymai. – Vilnius, 1983. – 53 p.: iliustr.
 Pedagogui, dirbančiam pionierių stovykloje: metodinės rekomendacijos / Laima Pečkuvienė. – Vilnius, 1989. – 88 p.: lent.

Nuorodos 

Politinės jaunimo organizacijos
Tarybų Sąjunga